CELEX: 62014CN0597
Language: hr
Date: 2014-12-22 00:00:00
Title: Predmet C-597/14 P: Žalba koju je 22. prosinca 2014. podnio Ured za usklađivanje na unutarnjem tržištu (žigovi i dizajni) (OHIM) protiv presude Općeg suda (šesto vijeće) donesene 24. listopada 2014. u predmetu T-543/12, Grau Ferrer protiv OHIM-a – Rubio Ferrer (Bugui Va)

16.3.2015   
            
            
               HR
            
            
               Službeni list Europske unije
            
            
               C 89/5
            
         Žalba koju je 22. prosinca 2014. podnio Ured za usklađivanje na unutarnjem tržištu (žigovi i dizajni) (OHIM) protiv presude Općeg suda (šesto vijeće) donesene 24. listopada 2014. u predmetu T-543/12, Grau Ferrer protiv OHIM-a – Rubio Ferrer (Bugui Va)
   (Predmet C-597/14 P)
   (2015/C 089/06)
   Jezik postupka: španjolski
   
      Stranke
   
   
      Žalitelj: Ured za usklađivanje na unutarnjem tržištu (žigovi i dizajni) (zastupnici: S. Palmero Cabezas i A. Folliard-Monguiral, agenti)
   
      Druge stranke u postupku: Xavier Grau Ferrer, Juan Cándido Rubio Ferrer i Alberto Rubio Ferrer
   
      Žalbeni zahtjev
   
   Žalitelj od Suda zahtijeva da:
   
               —
            
            
               poništi pobijanu presudu;
            
         
               —
            
            
               se donese nova presuda o osnovi spora, odbijanjem tužbe protiv pobijane odluke ili vrati predmet Općem sudu;
            
         
               —
            
            
               tužitelju u postupku pred Općim sudom naloži snošenje troškova.
            
         
      Žalbeni razlozi i glavni argumenti
   
   
               1.
            
            
               Opći sud je povrijedio članak 76. stavak 2.Uredbe o žigu Zajednice (1) i pravilo 50. stavak 1. podstavak 3. Uredbe o provedbi Uredbe o žigu Zajednice (2) time što je na temelju pogrešnih kriterija ocjene smatrao da se oni mogu primijeniti u predmetnom slučaju.
            
         
               2.
            
            
               Opći sud je povrijedio članak 76. stavak 2. Uredbe o žigu Zajednice i pravilo 50. stavak 1. podstavak 3. Uredbe o provedbi Uredbe o žigu Zajednice time što se oslonio na pogrešno tumačenje opsega diskrecijske ovlasti koja se izvodi iz tih odredbi. Konkretnije, time što je smatrao da žalbeno vijeće ima tu ovlast neovisno o tome jesu li dokumenti koji su pred njim prvi put podneseni dopunski ili ne. Pitanje postoji li u svakom slučaju diskrecijska ovlast koja je vijećima priznata člankom 76. stavkom 2. Uredbe o žigu Zajednice i pravilom 50. stavkom 1. podstavkom 3. Uredbe o provedbi Uredbe o žigu Zajednice, odnosno postoji li i onda kada su dokumenti podneseni pred vijećem nakon roka novi, pravno je pitanje koje treba razjasniti Sud.
            
         
               3.
            
            
               Opći sud je pogrešno primijenio članak 15. stavak 1. podstavak 2. točku (a) Uredbe o žigu Zajednice time što je zaključio da je raniji žig Zajednice upotrebljavan u obliku koji se razlikuje u elementima koji ne utječu na razlikovni karakter žiga onako kako je registriran.
            
         
      (1)  Uredba Vijeća (EZ) br. 40/94 od 20. prosinca 1993. o žigu Zajednice (SL 1994, L 11, str. 1.), u izmijenjenoj verziji (zamijenjena Uredbom Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.)
   
      (2)  Uredba Komisije (EZ) br. 2868/95 od 13. prosinca 1995. o provedbi Uredbe Vijeća (EZ) br. 40/94 (SL L 303, str.1.) (SL, posebno izdanje na hrvatskom jeziku, poglavlje 17., svezak 1., str. 84.)